HR
C 205/12
Službeni list Europske unije
12.6.2023.
Presuda Suda (deveto vijeće) od 27. travnja 2023. (zahtjev za prethodnu odluku koji je uputio Înalta Curte de Casaţie şi Justiţie – Rumunjska) – Banca A/Agenţia Naţională de Administrare Fiscală (ANAF), Preşedintele ANAF (Predmet C-827/21 (1), Banca A (Primjena Direktive o spajanju u unutarnjoj situaciji)) („Zahtjev za prethodnu odluku – Direktiva 2009/133/EZ – Članak 7. – Spajanje preuzimanjem – Potpuno unutarnji postupak – Nadređenost prava Unije izvan područja primjene prava Unije – Nepostojanje – Tumačenje prava Unije izvan njegova područja primjene – Nadležnost Suda za odlučivanje o prethodnim pitanjima – Uvjet – Pravo Unije koje je u skladu s nacionalnim pravom postalo izravno i bezuvjetno primjenjivo”) (2023/C 205/13) Jezik postupka: rumunjski Sud koji je uputio zahtjev Înalta Curte de Casaţie şi Justiţie
Stranke glavnog postupka Tužitelj: Banca A Tuženici: Agenţia Naţională de Administrare Fiscală (ANAF), Preşedintele ANAF
Izreka 1.
Pravo Unije ne obvezuje nacionalni sud da odredbu nacionalnog prava koja se primjenjuje na potpuno unutarnji postupak spajanja dvaju društava, čija su sjedišta u istoj državi članici, tumači u skladu s Direktivom Vijeća 2009/133/EZ od 19. listopada 2009. o zajedničkom sustavu oporezivanja koji se primjenjuje na spajanja, podjele, djelomične podjele, prijenose imovine i zamjene dionica društava iz različitih država članica te na prijenos sjedišta SE-a ili SCE-a iz jedne države članice u drugu, s obzirom na to da taj postupak ne ulazi u područje primjene te direktive. 2.
Sud nije nadležan odgovoriti na prethodna pitanja koja se odnose na tumačenje Direktive 2009/133 s obzirom na to da, s jedne strane, činjenice u glavnom postupka ne ulaze u njezino područje primjene i, s druge strane, prema nacionalnom pravu ono nije izravno i bezuvjetno primjenjivo na te činjenice.
(1)
SL C 165, 19. 4.
2022.
Presuda Suda (sedmo vijeće) od 20. travnja 2023. (zahtjev za prethodnu odluku koji je uputio Bundesverwaltungsgericht – Austrija) – BF/Versicherungsanstalt öffentlich Bediensteter, Eisenbahnen und Bergbau (BVAEB) (Predmet C-52/22 (1), BVAEB (Adaptation des pensions de retraite)) („Zahtjev za prethodnu odluku – Socijalna politika – Jednako postupanje pri zapošljavanju i obavljanju zanimanja – Direktiva 2000/78/EZ – Zabrana diskriminacije na temelju dobi – Članak 2. stavak 1. i stavak 2. točka (a) – Članak 6. stavak 1. – Starosna mirovina – Nacionalni propis kojim se predviđa postupno usklađivanje službeničkog mirovinskog sustava s općim mirovinskim sustavom – Prvo usklađivanje iznosa mirovine koja se brže provodi za jednu kategoriju službenika nego za drugu – Razlozi za opravdanje”) (2023/C 205/14) Jezik postupka: njemački Sud koji je uputio zahtjev Bundesverwaltungsgericht